《携郭生汝冲憩山寺偶题》
明代·胡应麟

信步空王宅，谭心佛子筵。灵花纷宝地，忍草覆金田。

刹影禅关外，钟声梵阁前。一僧头尽白，趺坐不知年。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。